**SMERNICA č. 1/2021**

**Hodnotenie a klasifikácia žiakov z predmetov Telesná výchova a pohybová výchova počas mimoriadnej situácie v súvislosti s ochorením COVID-19**

Záväznosť: pedagogickí zamestnanci a žiaci Súkromného konzervatória Dezidera Kardoša, Gagarinova 2490/13, 955 01 Topoľčany

Riaditeľ Súkromného konzervatória Dezidera Kardoša, so sídlom Gagarinova 2490/13, 955 01 Topoľčany, IČO: 42 120 420 (ďalej len „konzervatórium“ alebo „škola“) podľa § 55 ods. 1 v spojení s § 55 ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) a v súlade s Usmernením Ministerstva školstva, vedy výskumu a športu SR k hodnoteniu a klasifikácii prospechu a správania žiakov stredných škôl za prvý polrok školského roka 2020/2021 vydáva túto smernicu s cieľom upraviť klasifikáciu žiakov z predmetov Telesná výchova a Pohybová výchova počas obdobia dištančného vzdelávania v súvislosti s mimoriadnou situáciou spôsobenou pandémiou COVID-19.

Počet strán: 1

**Čl. I**

**Úprava systému hodnotenia**

Vo vyučovacích predmetoch Telesná výchova a Pohybová výchova, ktorých vyučovanie bolo počas pandémie COVID-19 obmedzené alebo podstatne redukované, Pedagogická rada školy na zasadnutí 26.11.2020 rozhodla o nehodnotení uvedených predmetov a upravení systému hodnotenia za prvý polrok školského roka 2020/2021 slovným vyjadrením „absolvoval/-a“ alebo „neabsolvoval/-a“.

**Čl. II**

**Záverečné ustanovenia**

Táto smernica nadobúda platnosť dňom jej zverejnenia na webovom sídle školy a účinnosť dňa 18.01.2021.

V Topoľčanoch dňa 18.01.2021

Mgr. Denisa Krajčovičová

riaditeľka školy